Da li ovaj ajet znači da će židovi, kršćani i sabejci biti u džennetu?
======================================================================

 

Uzvišeni Allah je rekao: “One koji vjeruju te oni koji su bili židovi, kršćani i sabejci, a koji su vjerovali u Allaha i Sudnji dan i dobra djela činili – doista čeka nagrada od Gospodara njihova, za njih nema straha i oni neće tugovati.” (El-Bekare, 62)

Da li ovaj ajet znači da će židovi, kršćani i sabejci koji ne budu muslimani, ali budu slijedili svoju vjeru, biti zajednio s muslimanima u Džennetu i biti pošteđeni kazne na ahiretu?

* 
* 
* 
* 
* 
* 
* 

 

POGREŠNO TUMAČENJE

ajeta o sljedbenicima drugih vjera

 

Uzvišeni Allah je rekao: “One koji vjeruju te oni koji su bili židovi, kršćani i sabejci, a koji su vjerovali u Allaha i Sudnji dan i dobra djela činili – doista čeka nagrada od Gospodara njihova, za njih nema straha i oni neće tugovati.” (El-Bekare, 62)

 

Da li ovaj ajet znači da će židovi, kršćani i sabejci koji ne budu muslimani, ali budu slijedili svoju vjeru, biti zajednio s muslimanima u Džennetu i biti pošteđeni kazne na ahiretu?

 

Imam mufessira Ibn Džerir et-Taberi (umro 310. h. god.) pojašnjava citirani ajet: “Vjerovanje židova, kršćana i sabejaca u ovom ajetu znači da povjeruju u Muhammeda, sallallahu alejhi ve sellem, i ono s čime je došao od vjere. Onaj ko od njih povjeruje u Muhammeda i ono s čim je došao od vjere i vjeruje u Sudnji dan, te čini dobra djela i ne mijenja vjeru i ne iskrivljuje je sve dok ne umre, takvom pripada nagrada za djela kod svog Gospodara.” (Džami'ul-bejan, 2/39)

 

Spomenuto tumačenje ajeta potvrdio je čak i poznati Ez-Zamahšeri (umro 538. h. god.), promicatelj mu'atezilske dogme, rekavši u svom tefsiru: “Oni koji povjeruju od ovih nevjernika iskrenim vjerovanjem i istinski prihvate vjeru islam, pa onda budu činili dobra djela, njima pripada nagrada koju su zaslužili shodno svom vjerovanju i dobrim djelima.” (El-Keššaf, 1/146)

 

Uzvišeni je rekao: “A onaj ko želi neku drugu vjeru osim islama, neće mu biti primljena i on će na ahiretu biti od onih koji su propali.” (Alu Imran, 85)

 

ISPRAVNO ZNAČENJE AJETA: oni koji budu pravi vjernici od židova i kršćana i umru prije pojave Muhammeda, sallallahu alejhi ve sellem, njima pripada nagrada za dobra djela, a oni koji dočekaju pojavu Muhammeda, sallallahu alejhi ve sellem, i povjeruju u njega i slijede ga, njima pripada dvostruka nagrada, dok oni koji ne povjeruju u njega, alejhis-salatu ves-selam, i odbiju prihvatiti islam, njima pripada džehennemska vatra – da nas Allah sačuva!

 

Ebu Hurejre, radijallahu anhu, prenosi da je Resulullah, sallallahu alejhi ve sellem, rekao: “Tako mi Onoga u čijoj ruci je Muhammedova duša, ko god čuje za mene iz ovog ummeta, svejedno bio on židov ili kršćanin, a zatim umre i ne povjeruje u ono s čime sam poslan – bit će od stanovnika Vatre.” (Muslim, br. 240)

 

Imam Ibn Hazm el-Endelusi (umro 456. h. god.) prenosi konsenzus (idžmâ'a) svih islamskih pravnika: „Islam je jedina ispravna Allahova vjera na Zemlji. Nema druge ispravne vjere mimo nje. Islam je derogirao sve vjere prije nje i ne može je derogirati nijedna vjera nakon nje. Onaj do koga dospije islam, pa ga ne prihvati, on je nevjernik i vječno će gorjeti u džehennemskoj vatri.“ (Meratibul-‘idžma'i, str. 267)

 

Šejhul-islam Ibn Tejmijje (umro 728. h. god.) tvrdi: “Židovi i kršćani su nevjernici i njihovo nevjerstvo je nužno poznato u vjeri islamu.” (Medžmu'ul-fetava, 35/201)

 

Imam Mudžahid b. Džebr (umro 104. h. god.) proučio je ajet: “… i ne miješajte istinu s neistinom” (El-Bekare, 42), pa je rekao: “Ne miješajte judaizam i kršćanstvo s islamom.” (Tefsir Taberi, 1/607) Isto je rekao i imam Katade es-Sedusi (umro 117. h. god.) te je dodao: “Allahova vjera je islam, a judaizam i kršćanstvo su inovacije, nisu od Allaha.” (Tefsir Ibn Ebi Hatim, 1/98)

 

Da, islam je vjera milosti i muslimani nikome ne smiju činiti nepravdu, ali to ne znači da ćemo iskrivljavati temeljna vjerska učenja da bi se prilagodili drugima i stekli njihovu naklonost.

 

Istinu je rekao Jedan i Jedini: “Jedina je ispravna vjera kod Allaha, doista, islam!” (Alu Imran, 19)

 

Mr. Hfz. Amir Smajić

Preuzeto sa telegram kanala:

<https://t.me/amirsmajic/97>